open-index/open-wikipedia-markdown huggingface dataset:
Kokot

**Kokot** atawa **Cucuk baju** adalah sebuting alat nang rancak dipakai gasan menggabungakan bahan kain.

## Asal
Kokot kuno asalnya matan Yunani mulay abad ke-14 sebelum masehi, akhir zaman Mycenaean III. Ngarannya wayah nitu *[[fibulae]]* (*fibula*) wan dipakai gasan fungsi nang sama kaya kokot modern. Fibulae asli dijelas'akan dalam buku karya Chr. Blinkenberg's 1926 *Fibules grecques et orientales*.

Peniti dicipta'akan pulang wayah Juli 1849 oleh Walter Hunt, penemu matan Amerika. Hak cipta kokot ini sudah dijual seharga $400.

## Budaya
Ujar Dick Hebdige, mulay pertengahan 1970-an di Britanian, sub-budaya punk sudah memakay kokot gasan ba'aci gasan melambang'akan generasi anum kelas buruh. Gaya ini diambil matan Richard Hell nang gambarnya suwah diitihi kaum punk Britania di majalah Punk.

## Catatan

## Raitan luar

* More about Walter Hunt and his invention 
* http://www.thebritishmuseum.ac.uk/compass/ixbin/goto?id=OBJ3400
* http://www.unc.edu/celtic/catalogue/brooches/essaypage.html
* http://www.hp.uab.edu/image_archive/uj/ujk.html
Bangkok Yai

**Bangkok Yai** adalah satu matan 50 distrik (Khet) di Bangkok, Thailand. Distrik ini bahalatan lawan (matan utara sa'ampah jarum jam) Bangkok Noi, Phra Nakhon (subarang Sungay Chao Phraya), Thon Buri, Phasi Charoen, wan Taling Chan.
Bang Khun Thian

**Bang Khun Thian** adalah satu matan 50 distrik di Bangkok, Thailand.

## Administrasi
Distrik ini dibagi manjadi 2 sub-distrik (*Kwaeng*).
Amphoe Mueang Buriram

**Mueang Buriram** adalah sabuah distrik sakaligus indung banua (*Amphoe Mueang*) paropinsi Buriram, Thailand timur laut.
Kulipak

**Kulipak **atawa** [[kulimbit]] kayu** adalah lapisan paling luar batang wan akar tumbuhan berkayu. Dalam istilah téknis, kulipak merujuk gasan sebarataan bagian di luar jaringan kambium.
Kuranji

**Kuranji**, ***Dialium indum***, adalah pohon berbuah anggota kulawarga Leguminosae, ganal buahnya kira-kira sama kaya buah anggur. Kayunya karas lawan nahap, maka dari itu urang ketuju banar menabang pohon ini gasan kayunya dipakai membangun rumah.

Ngaran-ngaran lain dalam bahasa-bahasa di Nusantara: Asam keranji, kranji, asam cina, kuranji, ki pranji (Sunda), parangi.
Lampin

**Lampin** adalah samacam salawar nang dipakai ulih individu nang kada kawa mangandaliakan pagarakan kandung kamih atawa usus, atawa kada kawa atawa kada hakun mamakay jamban. Bila lampin hudah rigat maka inya harus diganti; tugas ini biasanya digawi ulih urang lain nang kaya kuwitan atawa perawat. Lamunnya lampin kada diganti sacara rutin maka kawa manimbulakan ruam lampin.
Terang bulan (wadai)

**Tarang bulan** adalah ngaran wadai nang mirip lawan limping atawa apam. Adunan kulimbitnya di'ulah matan campuran galapung, suda wadai, hintalu ayam, santan, banyu, wan ragi nang di'ubar di atas wasi kandal. Isinya kawa macam-macam; gula pasir, suklat, wijin, misis, kacang tanah, kiju parut, susu likat manis, mantiga, margarin, wan masih banyak lagi.
Mantiga

**Mantiga** ialah produk turunan susu nang diulah lawan cara mengocok krim atawa susu. Rajin dipakai gasan *olésan* wan palitan, kawa jua dipakai gasan bamasak, nang kaya *memanggang* roti, me'ulah saus, lawan dipakai gasan menyanga. Mantéga bahannya matan lamak mantéga, banyu, wan protéin susu. Paling rancak diulah matan susu sapi, tagal kawa jua diulah matan susu mamalia nang lain kaya kambing, biri-biri, hadangan, wan yak. Bahanu mantéga ditambahi uyah, parisa, wan pangawét. Lamun di dalam kulkas inya padat, tagal mun sudah di dalam suhu ruangan inya berubah lambik jadi sutil mangasaiakannya di atas roti atawa waday.

Biasanya mantéga warnanya kuning pucat, tapi ada jua nang kuning tuha sampai parak putih. Warna mantéga alami tegantung dari pemakanan satua nang diambil susunya, tagal mun di dalam industri mantéga rancak diwarnai supaya lebih menarik penampilannya. Biasanya mantéga diwarnai lawan pewarna makanan *anatto* atawa *carotene*. Banyak urang di Indunisia nang menyambat "mentega" tagal sebujurannya nang dimaksud'akan itu margarin nang dasar bujur mirip menampilannya tagal margarin diulah matan bahan lain kaya minyak nabati.

## Akar kata
Mantéga (Bahasa Banjar) wan mentega (Bahasa Indunisia) asal katanya sama-sama matan kata dalam Bahasa Portugis, yaitu *manteiga*.
Margarin

**Margarin** adalah istilah umum gasan manyambat produk pangganti mantéga. Di banyak palih dunia, margarin mangalah'akan panjualan mantéga. Margarin kawa dipakai gasan banyak makanan. Biasanya diulah matan minyak nabati (tumbuh-tumbuhan), tagal kawa jua diulah matan minyak héwani.
Lindu

**Lindu** atawa gampa bumi adalah gataran nang tajadi di parmukaan bumi marga palapasan inirgi matan dalam sacara bakajutan nang mancipta'akan galumbang seismik. Lindu rancak dimarga'akan ulih pagarakan karak Bumi (limping Bumi). Prikuinsi satu wilayah, badasar pada janis wan ukuran lindu nang dirasa'akan salawas pariuda waktu. Lindu di'ukur lawan alat Seismometer. Magnitudo adalah sakala nang paling awam di mana lindu tajadi gasan saluruh dunia. Sakala Richter adalah sakala nang dilapurakan ulih upsirpaturium seismologi nasiunal nang di'ukur pada sakala ganalnya lokal 5 magnitudo. Kadua sakala nang sama salawas antang angkanya bujur. Lindu 3 magnitude atawa labih sapalih ganal parak kada talihat wan bila ganalnya 7 labih baputinsi manyababakan karusakan parah di dairah nang luas, tagantung lawan kadalaman lindu. Lindu nang paling ganal basajarah ganalnya sudah labih matan 9, walau kadaada watasannya. lindu ganal pa'uncitan ganalnya 9,0 atawa labih ganal adalah 9,0 magnitudo lindu di Jepang wayah tahun 2011 (Marit 2011), wan ngitu adalah lindu Jepang paling ganal matan pancatatan dimulai. Intinsitas gataran di'ukur pada modifikasi Sakala Mercalli.

## Janis Lindu
# Lindu vulkanik ( Gunung Api ).
# Lindu téktonik.
# Lindu tumbukan.
# Lindu runtuhan.
# Lindu ulahan.
* Euro-Mediterranean Seismological Centre
Nyiur

**Nyiur/Niur** adalah ngaran tanaman matan suku hahanawan atawa Arecaceae, angguta sabubutingannya dalam génus *Cocos*. Samunyaan bagian tanaman ngini kawa dipakai manusia, makanya inya dianggap tanaman nang saraba kawa. Ngaran nyiur bisa jua dipakai gasan manyambat buah nang dihasilakan tumbuhan ngini jua.

## Paawakan

Puhun batang tunggal, bahanu ada cabangnya. Akar sarabut, kandal wan bakayu. Batang babuku-buku tagal amun sudah tuha kada tapi kalihatan. Kayunya kada tapi baik dipakai gasan baulah bangunan. Daun tasusun sakali banyak. Kambang tasusun sarundun; ada kambang laki wan bini. Buah ganal, diaméter 10&nbsp;cm sampai 20&nbsp;cm atawa bisa jua labih, bakalir kuning, hijau, atawa cuklat.

Nyiur alaminya tumbuh di pantai, puhunnya kawa sampai 30 m tingginya. Asalnya matan pasisir Lalautan Hindia, tagal wayah naya sudah taucir ka samunyaan banua tropika. Tanaman ngini kawa tumbuh sampai katinggian 1000 m matan parmukaan laut, tagal inya cagaran lambat tumbuhnya.

## Manfa'at

Batangnya dipakai urang gasan kayu mutu tangah-tangah, kawa dipakai gasan tihang atawa papan rumah.

Daunnya dipakai jadi hatap rumah imbah dikaringakan. Daun nyiur anum, disambat *janur*, dipakai gasan bahan anyaman. Tangking anak daun nang sudah dikaringakan, disambat *lidi*, dihimpun jadi sapu.

Tandan kambangnya, nang disambat *mayang*, dipakai gasan hiasan dalam upacara bakawinan. Kambang biniannya kawa dimakan. Banyu manis nang kaluar matan lunggai kambang, disambat *(banyu) nira/laang*, kawa diminum atawa diulah jadi tuak.

Buah nyiur adalah nang paling banilai ikunumi. *[[Sabut]]*, dijual jadi bahan basalukutan, isi kursi, anyaman tali, lap batis, wan wadah batanam gasan anggrek. *Tampurung* dipakai jadi bahan basalukutan, pangganti cuntang, wadah minuman, wan bahan baku macam-macam karajinan tangan. Katungkung dipakai gasan manimbuk jalan. Handayang nyiur biasanya diandak di atas kubur.

Éndospérma buah nyiur nang barupa cairan wan andapannya nang barikit ka tampurung ("daging buah nyiur") adalah sumbar panyigar tarkanal. Daging buah anum warna putih wan linyak rancak dijadiakan *is nyiur anum*. Banyu ngini mangandung macam-macam énzim wan baisian khasiat gasan manitralakan racun wan éfék panyigar/pananang. 

Sapalih nyiur ma'alami mutasi jadi andapannya kada barikit di tawing tampurung tagal tacampur lawan banyu endosperma. Mutasi ini disambat *(nyiur) [[kopyor]]*. Daging buah nyiur tuha warnanya putih wan karas. Sarinya diparas wan cairannya dingarani *[[santan]]*. Daging buah tuha ini kawa jua diambil wan dikaringakan jadi komoditas padagangan banilai, disambat *[[kopra]]*. Kopra adalah bahan baku gasan maulah minyak nyiur/minyak lamak wan turunannya. Cairan buah nyiur tuha biasanya kada diulah jadi bahan minuman ulih sabab itu dijadiakan limbah industri kopra. Tagal kawa dimanfa'atakan pulang gasan diulah jadi bahan samacam agar-agar nang disambat *[[nata de coco]]* nang marupakan bahan campuran minuman panyigar.

## Jujuhutan

### Daptar pustaka

*

## Raitan luar
*  Maklumat sual nyiur 
*  Coconut Time Line 
*  Cocos nucifera L.
Smart Machine System V 2.0 Final
Nilam

**Nilam** atawa **nélam** atawa **safir** adalah bentuk kristal tunggal aluminium oksida (Al2O3), suatu mineral nang dipinandui sebagay korundum. Nilam kawa tahaga secara alami sebagay batu permata atawa kawa jua difabrikasi pada *boule* hablur ganal gasan macam-macam tujuan, temasuk komponén optik infra habang, permukaan jam, longkang nang nahap, wan wafer gasan deposisi semikonduktor nang kaya nanorod GaN.

Kelompok korundum temasuk aluminium murni. Sa'ikit unsur lain nang kaya wasi, titanium, wan kromium meunjuki warna biru, kuning, habang anum, bigi ramania, jingga, atawa hijau gasan nilam. Nilam temasuk semunyaan variasi kualitas mineral korundum kecuali nang warna habang jenuh penuh, nang dipinandui sebagay Mirah delima.

## Baca'an lain

* Scheel, Hans J. and Tsuguo Fukuda, Eds, 2003, *[http://scholar.google.com/url?sa=U&q=http://media.wiley.com/product_data/excerpt/98/04714905/0471490598.pdf Crystal Growth Technology]*, John Wiley & Sons ISBN 0-471-49059-8
* Sofianides, Anna S. and George E. Harlow, 1997, *Gems & Crystals*, Parkgate Books, pp. 44-55 ISBN 1-85585-391-4
* Texas Natural Science Center], *[http://www.utexas.edu/tmm/npl/mineralogy/Lore_and_Mythology/index.htm Mineral Lore and Mythology]*, 2006
* Wojtilla, G. Indian precious stones in the ancient East and West, Acta Orientakia (Budapest) 27, 2, 211-224.
Mirah delima

**Mirah delima**, **mirah**, atawa **batu rubi** adalah batu permata warna habang nang kawa bervariasi antara habang anum sampay habang darah wan merupa'akan salah sebuting macam mineral korundum (aluminium oksida). Warnanya utamanya disebab'akan kromium. Ngarannya matan buah delima nang isinya warna habang. Mirah delima alami jarang banar, tagal mirah delima buatan kawa difabrikasi mayu murah. Mirah delima dianggap salah sebuting dari empat batu berharga, sama kaya nilam, zamrud, wan intan.

## Raitan luar
*  Judging Quality: A Connoisseur's Guide
Intan

**Intan** adalah mineral nang secara kimia merupa'akan bentuk hablur, atawa *[[alotrop]]*, matan karbon. Intan terkenal marga inya baisian sifat-sifat fisika nang istiméwa, utamanya faktor kekerasannya wan kemampuannya mendispersikan cahaya. Sifat-sifat naya nang maulah intan dipakai jadi perhiasan wan berbagai penerapan di dalam dunia industri.

Intan banyak ditambang di Afrika tangah wan selatan, tagal kandungan intan nang mayu banyak sudah tahaga jua di Kanada, Rusia, Brazil, wan Australia. Sekitar 130 juta "carat" (26.000&nbsp;kg) intan ditambang setiap tahun, nang berjumlah kira-kira $9 milyar dolar Amerika. Selain itu, hampir empat kali barat intan dibuat di dalam makmal sebagay intan sintetik (*synthetic diamond*).

## Penambangan intan

Intan utamanya ditambang dari pipa-pipa vulkanis, wadah kandungan intan nang asalnya matan bahan-bahan nang dikeluar'akan matan dalam tanah marga tekanan wan suhunya sesuay gasan pembentukan intan.

Intan terdapat matan dalam parut bumi nang ditabuk baik secara manual maupun mekanisasi. Wayah naya kebanyakan penambang intan sudah menggunakan mekanisasi, yaitu lawan mesin gasan menyedot tanah nang sudah ditabuk.

Tanah nang disedot lawan banyu, dipilah melalui tapisan. Dengan keterampilannya, si penambang kawa membéda'akan batu biasa, pasir, atawa intan. Intan nang hanyar didapat ini dikiaw "galuh" di daérah Banjarmasin. *Galuh* ini masih intan mantah. Untuk menjadiakannya siap pakay, intan harus digosok lebih dahulu. Penggosokan intan nang ada di masyarakat sebagian besar masih pakay alat tradisional.

## Itihi jua
* Batu permata

## Raitan luar

* Video: How a Diamond is Cut and Polished at Eurostar Diamonds International 
* Diamond formation phase diagrams and geotherms
Pipikaw

**Pipikaw** adalah ngaran gasan beberapa genera dalam kulawarga Phasianidae. Burung ini ukurannya sadang, kada ganal wan kada halus jua. Pipikaw matan Dunia Baru (kulawarga Odontophoridae) wan pipikaw kancing (kulawarga Turnicidae) kada berkerabat dekat tagal ngaran buhannya beisian perangay wan ciri-ciri fisik nang mirip.

Pipikaw adalah unggas daratan nang halus tagal lamak. Buhannya makan biji-bijian tagal makan serangga wan mangsa haluy lainnya jua. Buhannya besarang di permukaan tanah, wan beisian kemampuan gasan bukah wan terabang ancap tagal jarak tempuhnya héndép. Beberapa spésiés nang kaya pipikaw jepang adalah migratori wan kawa terabang jarak jauh. Beberapa macam pipikaw diternak'akan dalam jumlah nang gonol. Pipikaw jepang diternak'akan terutama marga hintalunya.

## Spésiés
* Genus *[[Coturnix]]*
** Pipikaw Biasa, *Coturnix coturnix*
** Pipikaw Jepang, *Coturnix japonica*
** Pipikaw Stubble, *Coturnix pectoralis*
** Pipikaw Selandia Hanyar, *Coturnix novaezelandiae* -- punah
** Pipikaw Hujan, *Coturnix coromandelica*
** Pipikaw Harlequin, *Coturnix delegorguei*
** Pipikaw Soklat, *Coturnix ypsilophora*
** Pipikaw Biru, *Coturnix adansonii*
** Pipikaw Biru Asia, *Coturnix chinensis*
* Genus *[[Anurophasis]]*
** Pipikaw Pegunungan Salju, *Anurophasis monorthonyx*
* Genus *[[Perdicula]]*
** Pipikaw Semak Hutan, *Perdicula asiatica*
** Pipikaw Semak Bebatuan, *Perdicula argoondah*
** Pipikaw Semak Bermotif, *Perdicula erythrorhyncha*
** Pipikaw Semak Manipur, *Perdicula manipurensis*
* Genus *[[Ophrysia]]*
** Pipikaw Himalaya, *Ophrysia superciliosa* -- kritis/punah

## Tata boga
Kulawarga pipikaw temasuk macam burung nang rancak dimakan. Pipikaw rancak dimasak ala Prancis. Daging pipikaw biasa jua tahaga dalam masakan Malta, Portugis, wan India. Pipikaw umumnya dimakan lawan tulang-tulangnya marga gampang dimamah wan ,marga ukurannya nang halus meulah ngalih mun harus memisahakan tulangnya dahulu.

Hintalu pipikaw gén kawa jadi makanan nang lezat. Rancak hintalunya dimakan mantah-mantah lawan sushi wan umum tahaga dalam menu makan siang Jepang. Di Kolombia, hintalu pipikaw bejarang dipakai gasan pelengkap hot dog wan hamburger. Di Filipina, hintalu pipikaw nang dijarang wan dicelup saus lalu disanga lawan banyak minyak adalah jajanan setempat nang populér.

Hintalu pipikaw dipercaya tinggi kolésterolnyai, tagal penelitian menunjuk'akan bahwa kandungan kolésterol nang ada dalam hintalu pipikaw sekalinya sama aja lawan hintalu ayam.

## Raitan luar
* ''Animal Diversity Web'': Puyuh Jepang
* ''Animal Diversity Web'': Puyuh Biasa
* Situs Resmi Burung Puyuh
Madang

***Phoebe*** adalah génus dari pohon-pohon tumbuhan hijau abadi nang temasuk dalam kulawarga Lauraceae.

## Spésiés
* *Phoebe angustifolia*
* *Phoebe bournei*
* *Phoebe brachythyrsa*
* *Phoebe chekiangensis*
* *Phoebe chinensis*
* *Phoebe faberi*
* *Phoebe formosana*
* *Phoebe forrestii*
* *Phoebe glaucophylla*
* *Phoebe hainanensis* 	
* *Phoebe hui* 	
* *Phoebe hunanensis*	
* *Phoebe hungmaoensis* 	
* *Phoebe kwangsiensis* 	
* *Phoebe lanceolata* 	
* *Phoebe legendrei*
* *Phoebe lichuanensis*
* *Phoebe macrocarpa* 	
* *Phoebe megacalyx* 	
* *Phoebe microphylla* 	
* *Phoebe minutiflora*
* *Phoebe motuonan*	
* *[[Phoebe nanmu]]* 	
* *Phoebe neurantha* 	
* *Phoebe neuranthoides* 	
* *Phoebe nigrifolia*
* *Phoebe pandurata*
* *Phoebe puwenensis*
* *Phoebe rufescens*
* *Phoebe sheareri*
* *Phoebe tavoyana*
* *Phoebe yaiensis*
* *Phoebe yunnanensis*
* *[[Phoebe zhennan]]*

## Rujukan
* UNEP-WCMC Species Database - Phoebe
Ranggaman

**Ranggaman** atawa **ani-ani** adalah sebuting lading halus nang dipakai gasan mangatam banih. Bilanya memakay ranggaman, lunggai bulir banih ditatak tunggal butingan, jadi prosés ini meulah banyak gawi wan mehabisakan waktu. Tagal keuntungannya ada jua, lamunnya pakay arit semunyaan batang umpat ditatak jua. Lamunnya pakay ranggaman, bulir nang balum masak kada umpat tetatak.
Rarompok

**Rarompok** atawa **Lampau** adalah samacam rumah nang ukurannya halus wan basahaja, biasanya gasan wadah tinggal. Rancangan bangunan ini disasuaiakan lawan téknik wan material nang ada di parak-parak situ jua, jadi mambangunnya kada lawas wan kada larang jua.

Istilah ini wayah naya dipakai jua ulih pandaki wan pangambara gasan manyambat struktur wadah balindung nang labih solid wan permanén. Rarompok di gunung-gunung bahkan ada nang ganal banar, sampai ada rumah makannya sagala di dalamnya.
Serondéng

**Serondéng** adalah makanan nang rancak dijadi'akan kawal nasi. Serondéng diulah matan parodan nyiur nang disanga sampay kuning kesoklatan ditambahi bumbu-bumbu nang kaya bawang bombay, lombok, bawang putih, bawang habang, ketumbar, kunyit, gula, asam jawa, daun salam, daun limaw wan laos. Bumbu-bumbu ini dilényak'akan dulu.
Sojén

**Sojén** atawa **lasung pipit** atawa **lesung pipi** adalah pilukan pada kulimbit nang mancungul pada pipi sepalih urang, utamanya bila buhannya lagi takurihing (bisa jadi ngalih dilihat pabila urang itu lalakian nang baisian rambut di muhanya). Kamungkinan sojén adalah warisan génetik, tagal kadada soal ini. Pada babarapa individu, sojén bahanu mancungul wayah-wayahnya aja tagal kada salalu mancungul. Sojén biasanya ada pada dua-dua pipi. Janis nang jarang adalah sojén tunggal, nang muncul di sebutingan pipi haja.

Pada sepalih kabudayaan (tamasuk di Indunisia), sojén jadi suatu daya tarik tersendiri. Urang nang beisian sojén dianggap sabagai urang nang manarik wan pinda bungas.
Sompol

**Sompol** adalah daging tumbuh atawa balung di atas kapala burung galliformes, utamanya kalkun, burung pegar, wan hayam. Sompol satua jantan biasanya labih ganal daripada sompol satua batinanya. Sompol hayam warnanya habang, tagal sompol spésiés lain warnanya macam-macam matan habuk sampay biru tuha.

Marga warnanya nang nyarak wan bantuknya nang khas, 'sompol' dipakai jua gasan manyambat babarapa tumbuhan. Cuntuhnya *Celosia cristata*.
ويكيفيديا بهسا بنجار

ويكيڤيديا بهسا بنجار أداله ۋرسى بهسا بنجار متان إنسيكلوڤيديا, ويكيڤيديا سبڬاى إنسيكلوڤيديا نڠ حيڠكة دبباك بباس أوله سياڤا هجا نڠ تداڤت دالم جريڠن إنترنت. نڠكايا ويكيڤيديا دالم بهسا لإنڽ د دنيا, ويكيڤيديا بهسا بنجار ماومڤاتى ڤراتورن ڤراتورن داسر ويكيڤيديا نڠ بمولا متن بهسا إڠڬريس نڠكايا ڤنوليسن أرتيكل لاون بونچو ڤانداڠ نترال.

## سجرة
ڤرجالنن ويكيڤيديا بهسا بنجار ممرلواكن وكتو نڠ منتوك ڤانجڠ. أولڽ دأولهاكن سبواه تتوڠكارن تتمباين أوله سأورڠ ڤموروك توماتن 2 تاهون نڠ بحرى ڤدا تڠڬال 24 نوڤمبر 2008.
Unggatan

**Unggatan** adalah sebuah permainan di mana papan panjang nang porosnya ada di tangah-tangah, wayah salah sebuting hujungnya naik maka hujung nang sebutingnya lagi turun. Papan unggatan di dalam taman bermain biasanay dirancang supaya seimbang di tangah. Asing-asingnya urang duduk di hujung, imbah itu buhannya begantian menunjul tanah supaya teangkat. Unggatan biasanya ada ingkutannya gasan diingkuti wayah nang main duduk hadap-hadapan.
Panyu

**Panyu** atawa **palastik** adalah sabuah banda nang kada kawa diurai pulang. Istilah panyu mancakup produk polimérisasi sintétik atawa semi-sintétik. Mereka tabantuk matan kondénsasi organik atawa panambahan polimér dan hingkat jua tadiri matan zat lain gasan maningkatakan performa atawa ikunumi. Ada babarapa polimér alami nang tamasuk panyu. Panyu kawa dibantuk manjadi film atawa fiber sintétik. Ngaran ini baasal matan fakta bahua banyak matan mereka "malleable", ma'ampuni properti kapalastikan. Panyu didisain lawan variasi nang bangat banyak dalam properti nang hingkat manoléransi panas, karas, "reliency" dan lain-lain. Digabungakan lawan kamampuan adaptasinya, komposisi nang umum wan baratnya nang ringan mawalihakan panyu diguna'akan hampir di saluruh bidang industri.
1 Disimbir

**1 [[Disimbir]]** adalah hari ka-335 (atawa ka-336 dalam tahun kabisat) pada almanak Gregorian, 30 hari baparak lawan ahir tahun.

## Paristiwa
* 1640 - Portugal mardika pulang matan Spanyol lawan João IV matan Portugal sabagai raja.
* 1835 - Hans Christian Andersen manarbitakan buku dongeng panambaiannya.
* 1888 - Sawahlunto, Sumatra Barat, manjadi sabuah kuta.
* 1918 - Islandia manjadi sabuah karajaan mandiri tagal tatap satu lawan Dénmark.
* 1956 - Hatta mangundurakan diri sabagai wakil presiden. Kursi wakil presiden puang hingga tahun 1973.
* 1958 - Ripublik Aprika Tangah mardika matan Parancis.
* 1974 - Sabuah Boeing 727 nang diguna'akan ulih TWA panarabangan 514 mandapat kacilakaan di barat laut Bandara Internasional Dulles dan maniwasakan 92 urang.
* 1990 - Tarowongan Channel nang dibangun matan mara Britania Raya wan Parancis basatu pada 40 meter di bawah pandal laut.
* 1990 - Idriss Déby manggugurakan pamarintahan Presiden Chad, Hissène Habré.
* 1998 - Exxon mamadahakan sabuah transaksi sabasar 73,7 triliun dolar AS gasan manukar Mobil dan manciptaakan parusahaan tabasar di dunia, Exxon Mobil.

## Kalahiran
* 1081 - Raja Louis VI matan Parancis (w. 1137)
* 1935 - Woody Allen, sutradara, aktor, dan palawak Amirika
* 1940 - Satrio Budihardjo Joedono, politikus Indonésia
* 1945 - Bette Midler, aktris Amirika
* 1968 - Lin Che Wei, pangamat ikunumi dan panasihat kaduitan Indonésia
* 1896 - Georgy Zhukov, jénderal dan politikus Rusia (w. 1974)

## Maninggal
* 1135 - Henry I (Inggris)
* 1377 - Raja Magnus II matan Swedia (l. 1316)
* 1521 - Paus Leo X (l. 1475)
* 1825 - Tsar Alexander I matan Rusia (l. 1777)
* 1830 - Paus Pius VIII (l. 1761)
* 1973 - David Ben-Gurion, Perdana Menteri Israel nang panambaian (l. 1886)
* 2004 - Pangeran Bernhard matan Walanda di Utrecht, Walanda (l. 1911)
* 2006 - Edi Sudradjat, Menteri Patahanan dan Kaamanan Kabinet Pembangunan VI (l. 1938)

## Hari basar wan paringatan
* Hari AIDS Sadunia
----
Kabun

**Kabun** dalam pangartian di Indunisia adalah sabidang lahan, biasanya di wadah tabuka, nang mandapat pananganan tartantu ulih manusia, hususnya ssbagai wadah tumbuh tanaman. 

Pangartian kabun basipat umum marga lahan nang ditumbuhi tumbuhan sacara liar gin kawa disambat kabun, asalkan barada di wilayah pamukiman. Dalam kaadaan nangkaya damintu, kabun dibidaakan matan hutan ditiringi matan janis dan karacapan tumbuhannya. Dalam ungkapan sahari-hari, kabun rancak diguna'akan gasan manyambat pakabunan (nangkaya "kabun karit" atawa "kabun nyiur") tautama bila ukurannya kada pati lumbah wan kada diusahakan sacara inténsif komérsial. Kata kabun jua dipakai gasan manyambat pakarangan dan taman. Kabun hingkat marupakan suatu pakarangan, tagal kada salalu damintu. Kasaluruhan atawa sapalih kabun hingkat ditata manjadi taman.
Susudu

**Susudu** atawa **Sasudu** adalah alat makan nang ma'ampuni cakungan babantuk oval atawa bulat lunjung di satu hujung wan sabuah pingkutan di hujung lainnya. Di Indunisia, susudu biasanya dipingkut di tangan kanan gasan ma'ambil makanan matan piring atawa mangkuk wan manyuapakannya ka muntung, pahadangan garpu nang dipingkut di tangan kiwa mandangani mamasukakan makanan ka susudu.

Susudu hingkat diulah matan babagai bahan. Nang paling rancak adalah lugam, tagal jua wayah jaman bahari matan kayu. Ada jua susudu nang diulah matan panyu, umumnya dirancang cagar kawa diguna'akan sakali wan imbah itu dibuang.

## Tiringi jua
* susudu tih
* susudu makan
Suryaganggawangsa

**Maharaja Suryaganggawangsa** adalah raja Nagara Dipa (Banjar Hindu). Maharaja Suryaganggawangsa anak Putri Junjung Buih lawan Maharaja Suryanata I. Pamaisuri sidin adalah Putri Huripan anak Lambu Mangkurat. Anak Maharaja Suryaganggawangsa adalah Putri Kalarang wan Putri Kalungsu.

## Katarangan Hikayat Banjar

Di bawah ini adalah kutipan matan Hikayat Banjar nang manyambat sidin:

*Maka *'Raden Suryaganggawangsa** manjadi raja sarta didudus di padudusan, mamakai mahkota nang gugur dari udara itu; bardudus saparti astilah dahulu itu jua. Maka restulah Raden Suryaganggawangsa manjadi raja. Karajaan, sagala parintah astilah takhta karajaan itu, tiada barsalahan saparti takhta astilah **Maharaja Suryanata** itu. Alkisah maka tarsabutlah parkataan Maharaja Suryanata itu manjadi raja balum baristri. Maka sagala urang nang ampat puluh parampuan nang barbuat tapih langgundi jadi parakan Maharaja Suryanata itu sama dimantukkan pada ibu bapanya, nang mati ibu bapanya pada kaluarganya, sarta diparsalinnya sarta dangan parkakas isi rumahnya, dianugerahi ulih **Maharaja Suryaganggawangsa** itu. Yang handak barsuami diparsuamikan itu. Banyak tiada tarsabutkan. Maka Maharaja Suryaganggawangsa itu tiap-tiap hari Sabtu dihadap sagala manteri di sitilohor itu. Yang jadi mangkubumi **Lambu Mangkurat** nang mamarintah sakalian di luar di dalam istana raja itu. Akan panganan **Aria Magatsari**, akan pangiwa **Tumanggung Tatah Jiwa**. Kaduanya itu mamarintah nang di luar. Yang di bawahnya itu **Patih Baras**, **Patih Pasi**, **Patih Luhu**, **Patih Dulu** **manteri ampat** itu akan jaksa. Di bawahnya itu **Sang Panimba Sagara**, **Sang Pangaruntun Manau**, **Sang Pambalah Batung**, **Sang Jampang Sasak**; itu **manteri bumi**. Di bawahnya itu manteri ampat puluh, itu **manteri sikap*', sama mamegang kuasa saratus-saratus sa'urang sa'urang itu. Banyak tiada lagi tarsabut. Takhta parintah, takhta pakaian urang itu saparti adat [[Majapahit]] itu. Suka ramai dan makmur nageri itu; dagang pun banyak datang, pakai-pakaian makan-makanan sarba murah. Tetapi raja itu balum baristri.*

## Catatan batis
Putri Kalarang

**Putri Kalarang** adalah anak Maharaja Suryaganggawangsa lawan Putri Huripan. Putri Huripan anaknya Lambu Mangkurat. Putri Kalarang balaki lawan Pangeran Suryawangsa, adingnya Maharaja Suryaganggawangsa. Putri Kalarang ba'isi anak lalakian bangaran Maharaja Carang Lalean.

## Katarangan Hikayat Banjar

Di bawah ini adalah kutipan matan Hikayat Banjar nang manyambat sidin:

*Hatta barapa lamanya barlaki istri maharaja itu *'Putri Huripan** hamil. Ganap bulannya ganap harinya Putri Huripan itu baranak parampuan, dinamai **Putri Kalarang**. Hatta - banyak tiada itu tarsuratkan - basar Putri Kalarang itu maka kata **Maharaja Suryaganggawangsa**: "Hai adikku Suryawangsa, kamanakanmu Putri Kalarang itu sudah basar. Tiada patut urang lain mangambil istri malainkan kamu mangambilnya istri itu. Samasa ini tiada nang patut akan suaminya wastu kamu." Maka sambah **Pangeran Suryawangsa**: Patik junjung sabda syah alam itu." Maka barlaki istri Pangeran Suryawangsa itu lawan Putri Kalarang itu; astilah barlaki istri saparti astilah takhta adat nang dahulu itu jua. Maka banyak tiada tarsabutkan lamanya Pageran Suryawangsa itu baristri itu maka baranak laki-laki, dinamai **Raden Carang Lalean**. Maharaja Suryaganggawangsa baranak pula parampuan, dinamai **Putri Kalungsu*'. Maka Raden Carang Lalean itu sudah basar, Putri Kalungsu itu sudah basar jua - banyaklah tiada tarsuratkan itu - maka kata Maharaja Suryaganggawangsa: "Hai adikku Suryawangsa, anakmu itu Carang Lalean kuparistrikan dangan anakku Kalungsu. Jadinya itu baristri mamarina, karana istrimu paranah kamanakanmu itu, saluk-barsaluk, karana tiada nang patut mangambil istri itu." Maka sambah Pangeran Suryawangsa itu: "Patik junjng sabda syah alam itu atas batu kapala patik itu." Maka diparistrikan Raden Carang Lalean lawan Putri Kalungsu itu saparti astilah dahulu kala itu, barsuka-sukaan. Banyak tiada tarsuratkan.*
2 Disimbir

**2 Disimbir** adalah hari ka-336 (ka-337 dalam tahun kabisat) dalam almanak Gregorian, 29 hari baparak lawan ahir tahun.

## Paristiwa
* 1804 - Napoleon Bonaparte ditahbisakan sabagai kaisar Parancis di katédral Notre Dame, Paris sabagai nang panambaian dalam kurun waktu 1000 tahun.
* 1848 - Franz Josef I manjadi kaisar Austria.
* 1915 - Albert Einstein mampublikasikan téorinya sual rélativitas umum.
* 1971 - Uni Emirat Arab dibantuk.
* 1988 - Benazir Bhutto dilantik sabagai perdana menteri di Pakistan wan lawan ini sabagai perdana menteri binian panambaian di sabuah nagara Islam.
* 1991 - Vérsi panambaian QuickTime dilungsurakan.
* 2005 - Palungsuran Xbox 360 matan Microsoft di Irupa.

## Kalahiran
* 1923 - Maria Callas, panyanyi opera matan Yunani (w. 1977)
* 1946 - Gianni Versace, parancang Italia (w. 1997)
* 1960 - Rick Savage, Bassis Grup musik rock Def Leppard
* 1968 - Lucy Liu, aktris AS
* 1973 - Monica Seles, pamain tenis kalahiran Serbia
* 1978 - Nelly Furtado, panyanyi dan panulis lagu Kanada
* 1981 - Britney Spears, panyanyi AS

## Maninggal
* 1547 - Hernán Cortés, patualang wan panjajah Spanyol (l. 1485)
* 1552 - Fransiskus Xaverius, misionaris Spanyol (l. 1506)
* 1594 - Gerardus Mercator, kartografer (l. 1512)
* 1964 - R. Soeprapto, Jaksa Agung IV Republik Indunisia (l. 1896)

## Tiringi jua
Radja

**radja** adalah ngaran sabuah grup band asal Jakarta, Indunisia nang badiri pada tanggal 17 Marit 1999 nang wayah itu tadiri pada Ian Kasela (vukalis) , Moldy (gitaris), Shuma (bassist), dan Adit (drummer). Bubuhan ngini mamuruk ngaran **radja** awan harapan bahua suatu hari kaina, grup ngini akan manjadi Raja di kalangan musisi tanah air. Bubuhan ngini mamuruk hurup halus di awal ngaran bandnya sawagai simbul bahua amun kaina bubuhan nangini manjadi nangkaya radja, tagal tatap parak lawan para panggamarnya.

Limbah kagagalan album panambaian-nya di tahun 2001, Adit wan Shuma mamutusakan hagan maninggalakan *radja*. Mai 2003, Indra (bassist) & Seno (drummer). Di tahun ini jua bubuhan ngini mangaluarakan album kadua, nang bajudul *Manusia Biasa*, di bawah bandira Melta Music Indunisia. Album ini jua gagal di pasaran.

Pauncitan 2004, radja bagabung awan EMI Music Indunisia, wan maulah *repackage* matan album kadua-nya, nang dibari ngaran *Langkah Baru*. Album ngini mambawa radja maraih Multi Platinum Award gasan panjualan kaset di atas 500.000 copy yaitu 1,3 juta copy (tabuat 10 album terlaris di Indunisia). Inya bahkan sawat tampil di nagara tatangga nangkaya Malaysia wan Brunei Darussalam. Indra wan Seno mamutuskan kaluar karna inya maulah band hanyar.

## Diskografi
* *[[Lepas Masa Lalu]]* (2001)
* *[[Manusia Biasa]]* (2002)
* *[[Langkah Baru]]* (2004)
* *[[Aku Ada Karena Kau Ada]]* (2006)
* *[[1000 Bulan]]* (2006)
* *[[Untuk Semua]]* (2007)
* *[[Membumi]]* (2008)
* *[[Selalu Ada (album Radja)|Selalu Ada]]* (2009)
* *[[Maaf]]* (2010)

## Tautan luar
*  Situs resmi
*  Radja, cinderella @ YouTube.com
Utas

**Utas** adalah pahiasan nang malingkar di jari. Utas dipakai binian wan lakian. Utas kawa diulah matan lugam, panyu, kayu, tulang, kaca, batu parmata, atawa bahan-bahan nang lain. Kabiasaan maunjuki wan manarima utas dimulay matan labih dari 4.800 tahun nang halam. Utas patalian biasanya dipasang di jari manis. Kabiasaan ini ba'akar matan kaparcayaan wangsa Tudor abad ka-16 bahwasa jari manis tangan kiwa bahubungan lawan pambuluh darah nang bahubungan langsung lawan jantung. Maka dari itu, nang memakay utas di jari itu artinya lagi dalam hubungan.

## Rujukan

## Raitan luar
* Online Ring Sizer
Yaksa

**Yaksa** (Bahasa Sansakarta: यक्ष *yaksa* , Pāli: यक्ख *yakkha*, Bahasa Thai: ยักษ์ *yaksa*, Bahasa Jepang: 夜叉 *yasha*, Bahasa Cina: 夜叉 *yèchā* atawa *yaochā*, Bahasa Burma: ႀေ-ဴက *ba-lu*, Bahasa Tibet: གནོད་སྦྱིན་ *gnod sbyin*) adalah ngaran makhluk samacam siluman atawa roh alam nang biasanya mahuruni harta karun nang tasimpan di dalam tanah wan akar puhun.  Buhannya muncul dalam mitologi Hindu, Jain wan Buddha. Bantuk bini-bini yaksa adalah **yaksi** atawa **yaksini** ** (यक्षिणी)**, Pāli: **yakkhī** (यक्खी) atawa **yakkhiṇī** (यक्खिणी).

Dalam mitologi Hindu, Jain, wan Buddhisma, yaksa ada dua janis. Sebuting janis yaksa adalah roh alam nang kada katuju mangganggu urang-urang, inya begana di hutan wan gunung. Tagal ada jua yaksa nang mahirip siluman jahat (bhuta) nang mangganggu wan mamakan pangambara, sarupa lawan raksasa.

## Tiringi jua
* Raksasa
* Asura
* InuYasha

## Catatan
3 Disimbir

**3 Disimbir** adalah hari ka-337 (atawa ka-338 dalam tahun kabisat) pada almanak Gregorian, 28 hari baparak lawan ahir tahun.

## Paristiwa
* 1967 - Tim dokter nang dipimpin ulih Christiaan Barnard di Cape Town, Aprika Salatan ruhui malakukan uperasi transplantasi jantung manusia nang panambaian di dunia.
* 1984 - Tragedi Bhopal: Talapaskannya gas metil isosianat matan sabuah pabrik pestisida di Bhopal, India maniwasakan sadikitnya 18.000 korban jiwa.
* 1989 - George H. W. Bush wan Mikhail Gorbachev badapat di Malta dan sacara baimbai baujar bahua Perang Dingin kawa talah dalam masa parak tagal balum tantu tuntung. Di koran-koran di Amirika Sarikat wan Uni Soviet, kata-kata kadua pamimpin dunia ini diganal-ganalakan pinanya Perang Dingin sudah talah.
* 1994 - PlayStation dilungsurakan gasan panambaiannya di Japang.

## Kalahiran
* 1884 - Rajendra Prasad, Presiden India panambaian (w. 1963)
* 1886 - Manne Siegbahn, panarima hadiah Nobel (m. 1978)
* 1895 - Anna Freud, psikolog Inggris kalahiran Austria (m. 1982)
* 1900 - Richard Kuhn, biokimiawan Austria-Jerman, panarima hadiah Nobel (m. 1967)
* 1918 - A.H. Nasution, jenderal Indunisia (w. 2000)
* 1925 - Kim Dae Jung, Presiden Korea Salatan, panarima hadiah Nobel (w. 2009)
* 1927 - Andy Williams, panyanyi Amirika Sarikat
* 1930 - Jean-Luc Godard, sutradara film Parancis
* 1933 - Paul J. Crutzen, kimiawan Walanda, panarima hadiah Nobel
* 1946 - Joop Zoetemelk, pambalap basikal Walanda
* 1948 - Ozzy Osbourne, panyanyi Inggeris
* 1960 - Daryl Hannah, aktris Amirika Sarikat
* 1960 - Julianne Moore, aktris Amirika Sarikat
* 1963 - Terri Schiavo, figur "hak gasan mati" (*right to die*) Amirika Sarikat (m. 2005)
* 1968 - Brendan Fraser, aktor Amirika Sarikat
* 1969 - Bill Steer, gitaris Inggeris
* 1971 - Keegan Connor Tracy, aktris Kanada
* 1973 - Holly Marie Combs, aktris Amirika Sarikat
* 1979 - Daniel Bedingfield, panyanyi Inggeris
* 1980 - Anna Chlumsky, aktris Amirika Sarikat
* 1981 - David Villa, pamain bal Spanyol
* 1982 - Jaycee Chan, panyanyi dan aktor Hong Kong
* 1982 - Michael Essien, pamain bal Ghana
* 1985 - Amanda Seyfried, aktris Amirika Sarikat
* 1987 - Michael Angarano, aktor Amirika Sarikat
* 1994 - Jake T. Austin, aktor Amirika Sarikat

## Maninggal
* 1154 - Paus Anastasius IV
* 1610 - Honda Tadakatsu, jenderal Japang (l. 1548)
* 1894 - Robert Louis Stevenson, panulis Skotlandia (l. 1850)
* 1941 - Pavel Filonov, palukis Rusia (l. 1883)
* 1999 - Madeline Kahn, aktris Amirika Sarikat (l. 1942)

## Hari basar wan paringatan
* Hari Panyandang Cacat Antarbangsa

----
Lapis banang

**Lapis banang** atawa **lapis Nagara** adalah ngaran wadai balapis-lapis nang rasanya manis banar. Wadai ngini dikambangakan wayah panjajahan Walanda. Rarampah gasan maulah wadai ngini mahirip lawan wadai lapis, tagal kada diganti lawan buah pala wan adas.

Wadai ngini aslinya bangaran *spekkoek* (arti harafiah: wadai *bacon*) marga tampoonnya nang balapis-lapis maingatakan urang lawan *bacon* (daging babi nang diawitakan). Lapisan-lapisan ngini diulah lawan cara mamakai dua buting adunan; nang kadap lawan nang tarang, dituang tunggal butingan di atas lapisan nang sudah karing. Ulih marga ngitu, maulah lapis banang ngini ngalih wan lawas hanyar tuntung. Kada takajut lamunnya wadai nang nyaman banar ngini larang jua harganya.

Di Indunisia, lapis banang disurungakan gasan Hari Raya Pitrah, Hari Natal, Tahun Puga Cina, wan hari-hari ganal lainnya. Lapis banang pas jua dijadiakan hadiah atawa hantaran gasan acara-acara panting nang kaya ulang tahun atawa pakawinan. Di Walanda, wadai ngini dijadiakan makanan panukup rijsttafel.

## Tiringi jua
* De Bazel, bangunan di Amsterdam nang dijuluki "De Spekkoek"
* Kue Pandan, waday nang mirip lawan lapis banang
* Dobos torte, waday dari Hunggaria nang mirip lawan lapis banang

## Rujukan

## Raitan luar
* Spekkoek recipe
Rūmah Banjar

**Rūmah Banjar** yaitu rūmah tradisiunal Urang Banjar. Arsitéktur tradisiunal ciri-cirinya hantara lain baisi parlambang baisi panikinan pada hatap, ornaméntal, dékoratif wan simétris.
Baju

**Baju** adalah pakaian gasan awak palih atas. Ngini adalah istilah umum gasan sabarataan pakaian awak palih atas (atasan) salain pakaian luar nang kaya sweter, mantil, jakét, atawa pakaian dalam nang kaya kutang, kaliwang, wan lain-lain.

## Janis baju
Di bawah ngini sapalih macam baju bagaya Barat nang wayah ngini jamak dipakai di samunyaan dunia:
* Kaméja - baju nang bania (bakerah), tangan baju bamansét, wan bukaan vartikal matan atas sampai bawah bakima. Rancaknya dipakai lalakian.
* Blus - baju nang dikumpul'akan di pinggang hingga jadi manggantung lunggar (Bahasa Inggris: *blouses*). Bahari dipakai lalakian, tagal wayah ngini parak ekskldipakai bibinian haja.
* Baju kaus - baju santai nang kada bania wan kada bakima, diulah matan kain nang kawa diragangakan, biasanya tangan bajunya handap. Bahari dipakai gasan baju dalam, tagal wayah ngini rancak dipakai di luar haja.

## Raitan luar

* 
*
Kaméja

**Kaméja** adalah baju atasan lawan nia (kerah), buka'an di palih mukanya matan atas (nia) sampay bawah (kelim), wan tangan baju bamansét. Kaméja biasanya dipakai lalakian, marganya bibinian labih ketuju memakay blus. Buka'an di palih muka kaméja diraitakan lawan kima, tangan baju diraitakan lawan kima atawa mansét. Kaméja biasanya diulah dari kain tenun, jamak dipakai lawan jas wan dasi lamunnya dipakai dalam éstélan atawa pakayan rasmi. Tagal kaméja kawa jua dipakai gasan baju santay.

## Tiringi jua
* Baju

## Daftar pustaka
Karya-karya di bawah melingkupi bahan-bahan nang ada di tungkaran ini tagal kada dirujuk tunggal butingan.
* 
* 
* 
*
Bang

**Bang** atawa **Azan** adalah kiauan ibadah gasan umat Islam gasan manunaiakan sambahyang wajip. Bang dikumandangakan ulih saikung muazin matan masigit saban mamasuki waktu lima waktu sambahyang. Kiauan kadua imbah bang dingarani *ikamah* dipakai gasan mamadahi umat amun ibadah salat lakas dimulai. Lafaz bang tadiri matan 7 palih:
# Allahu Akbar, Allahu Akbar (2 kali); artinya: "Allah Maha Basar, Allah Maha Basar"
# Asyhadu alla ilaha illallah (2 kali) "Ulun basaksi lamun kadada Tuhan suwalih Allah"
# Asyhadu anna Muhammadar Rasulullah (2 kali) "Ulun basaksi lamun Muhammad yaitu utusan Allah"
# Hayya 'alash sholah (2 kali) "Ayuh manunaiakan sambahyang"
# Hayya 'alal falah (2 kali) "Ayuh mangacawai kamanangan"
# Allahu Akbar, Allahu Akbar (1 kali) "Allah Maha Basar, Allah Maha Basar"
# Lailaha ilallah (1 kali) "Kadada Tuhan suwalih Allah"
Lalamas

**Lalamas** adalah serat parutain alami nang kawa ditanun manjadi tikstil. Janis sutra nang paumumnya adalah lalamas/sutra matan untup nang dihasilakan larpa hulat sutra murbai (*Bombyx mori*) nang diingu (patarnakan hulat ngitu disambat sirikultur). Sutra batikstur mulus, lambut, tagal kada lincar. Rupa bakilauan nang manjadi daya tarik (mambari kapingin) sutra baasal matan satruktur nangkaya prisma sagitalu dalam sarat ngitu tadi nang mambulihakan kain sutra mambiasakan cahaya pada bamacam-macam buncu.

"Sutra liar" dihasilakan ulih hulat salain hulat sutra murbai wan hingkai jua diulah. Macam-macam sutra liar dipinandui wan dipakai di Cina, Asia Salatan, wan Irupa tumatan jaman bahari, tagal sakala paruduksinya jauh labih halus tarus daripada sutra tarnakan. Sutra liar bida daripada sutra tarnakan matan sagi warna wan tikstur, wan untup liar nang dikumpulakan rancaknya sudah dirusak ulih gagat nang kaluar sabalum untup ngitu tadi diambil, maka banang sutra nang mambantuk untup ngitu sudah tapagat jadi handap. Hulat sutra inguan dibunuh lawan cara diculupakan ka dalam banyu manggurak sabalum kaluarnya ganga tuha, atawa dicucuk pakai jarum, maulah barataan untup kawa diurai jadi sagabar banang nang kada pagat. Ngini mambulihakan sutra ditanun jadi kain nang labih nahap. Sutra liar rancaknya tangalih diculup warna daripada sutra inguan.

Lalamas atawa sutra dikulihakan jua ulih babarapa macam karangga nang lain, tagal macam sutra matan hulat sutra haja nang dipakai gasan paulahan tikstil. Suah jua dijalanakan kajian kapada sutra-sutra lain nang manampaiakan pabidaan matan aspik mulikul. Sutra dihasilakan tautama ulih larpa karangga nang bamitamurpusis langkap, tagal jua dihasilakan ulih babarapa karangga tuha pariannya *[[Embioptera]]*. Paruduksi sutra rancak jua tahaba hususnya di karangga urdu hymenoptera (wanyi, tabuan, samut), wan bahanu dipakai gasan maulah sarang. Janis-macam arthropoda nang lain mahasilakan sutra jua, tautama arachnida pariannya laba-laba.

## Tautan luar

* Batik Sutera Indunisia  
* Selendang Sutra 
* Peternakan ulat sutra (lawan foto-foto) 
* Peta perdagangan global sutra 
* Produksi sutra mentah dan penenunan sutra

## Catatan batis
Blus

**Blus** adalah baju atasan longgar nang bahari dipakai lalakian tagal wayah naya parak eksklusif dipakai bibinian haja. Blus biasanya dikumpulakan di pinggang (pakay ikat pinggang atawa péndéng) jadi inya gugurnya ke awak longgar wan menggelembong (dalam Bahasa Inggris, ini disambatnya *blouses*). Wayah naya, istilah ini dipakai gasan baju binian tagal kawa jua merujuk baju lalakian lamun modélnya pinda longgar wan féminin.

## Tiringi jua
* Baju
4 Disimbir

**4 Disimbir** adalah hari ka-338 (atawa ka-339 dalam tahun kabisat) pada almanak Gregorian, 27 hari baparak lawan uncit tahun.

## Paristiwa
* 1639 - Obsérvasi panambaian fénoména transit Venus ulih Jeremiah Horrocks di Inggeris.
* 1829 - Ritual sati, yaitu ritual Hindu di mana saurang balu nang ditinggal mati lakinya maumpati janasah sang laki dikremasi, ditangat ulih pamarintah kolonial Inggeris di India.

## Lihat pula
Baju kaus

**Baju kaus** adalah baju nang manukupi awak, kada bakima kada bania (kerah), tangan bajunya biasanya héndép. Bahan baju kaus biasanya serat kapas atawa polyester (atawa campuran keduanya), dijahit lawan teknik *jersey stitch* hingga téksturnya lambut. Baju kaus kawa dihiasi gambar atawa tulisan, kadang dijadi'akan jua gasan wadah maandak iklan. Baju ini kawa dipakai bini-bini atawa laki-laki, anum atawa tuha.
Balik

**Balik** adalah lambaran waja nang disalut timah. Bagi urang awam, balik rancak diartiakan sabagai wadah panyimpanan atawa wadah nang diulah matan lugam dan diguna'akan gasan mahalung makanan, minuman, atawa produk lain. Dalam pangartian ini, balik jua tamasuk wadah nang diulah matan aluminium.

Balik timah (*tin can*) marupakan pangambangan matan panamuan Nicolas Appert pada dasawarsa 1800-an. Produk ini dipaténakan ulih saurang bakabangsaan Inggeris, Peter Durand pada 1810. Barakat panamuan produksi massal, pada akhir abad ka-19, balik timah manjadi standar produk konsumén. Timah dipilih karana rélatif kada baracun wan manambah daya tarik kamasan marga bakilat wan tahan tagar.
Kasultanan Yogyakarta

**Kasultanan Ngayogyakarta Hadiningrat** adalah nagara dependen nang babantuk karajaan. Kadaulatan wan kakuasaan pamarintahan nagara diatur dan dilaksana'akan manurut pajanjian/kontrak pulitik nang diulah ulih nagara induk Karajaan Walanda baimbai nagara dependen Kasultanan Ngayogyakarta. Kontrak pulitik tauncit antara nagara induk lawan kasultanan adalah Pajanjian Pulitik 1940 (*Staatsblad* 1941, No. 47). Sabagai konsekuénsi matan bantuk nagara kasatuan nang dipilih ulih Ripublik Indonésia sabagai nagara induk, maka pada tahun 1950 status nagara dependen Kasultanan Ngayogyakarta Hadiningrat (baimbai lawan Kadipaten Pakualaman) diturunakan manjadi dairah istimiwa sajajar paropinsi lawan ngaran Dairah Istimiwa Yogyakarta.

## Catatan batis
5 Disimbir

**5 [[Disimbir]]** adalah hari ka-339 (atawa ka-340 dalam tahun kabisat) pada almanak Gregorian, 26 hari baparak lawan uncit tahun.

## Paristiwa
* 1791 - Mozart maninggal dunia tanpa manuntungakan *[[Requiem (Mozart)|Requiem dalam tangga nada D minor]]* karyanya.
* 1936 - Konstitusi Soviet 1936, jua dipinandui sabagai "konstitusi Stalin," mulai diadopsi.
* 1957 - "Sinterklas Hirang" : warga Walanda di Indonésia dinyata'akan "bahaya bagi nagara".
* 2002 - Paristiwa laduman bom di réstoran McDonald's Mal Ratu Indah, Makassar.
* 2004 - Saurang warga Israel, Azzam Azzam katurunan Arap Druze nang dituduh sabagai mata-mata Israel, dihurup lawan anam warga Mesir nang mandakam di panjara Israel tumatan ahir tahun 2003. Azzam Azzam sudah mandakam di panjara Mesir tumatan tahun 1997.

## Kalahiran
* 1782 - Martin Van Buren, Presiden Amirika Sarikat kawalu (w. 1862)
* 1890 - Fritz Lang, sutradara Amirika Sarikat kalahiran Austria (w. 1976)
* 1901 - Walt Disney, animator Amirika Sarikat (w. 1966)
* 1907 - Lin Biao, pamimpin malitir wan politik Partai Komunis Tiongkok (w. 1971)
* 1915 - Oemar Seno Adji, Katua Mahkamah Agung Ripublik Indonésia pada tahun 1974-1982 (w. 1984)
* 1927 - Bhumibol Adulyadej, Raja Thailand
* 1934 - Joop Ave, politikus Indunisia, mantan Menteri Pariwisata, Pos dan Telekomunikasi
* 1939 - Ayatrohaedi, sastrawan Indunisia
* 1942 - Wilson Nadeak, sastrawan Indunisia
* 1945 - Moshe Katsav, Presiden Israel
* 1966 - Patricia Kaas, panyanyi Perancis

## Maninggal
* 1791 - Wolfgang Amadeus Mozart, komponis Austria (l. 1756)
* 1926 - Claude Monet, palukis Parancis (l. 1840)

## Hari basar wan paringatan
* Indonésia - Hari Armada
* Hari Ulang Tahun PT. Jamsostek

----

4 Disimbir - **5 Disimbir** - 6 Disimbir - Almanak Paristiwa
Tungkaran Tatambaian/Jawi

Latin
,   /    H ·    











 د ويكيڤيديا


كنداي فڠتهوان ببهسا بنجار. سياف هجا (تماسوق فيان) قوا منمبه, ممبباق, وان مؤلهڽ.


[//bjn.m.wikipedia.org تمڤايان هاڤى] − ڤيسي


 **·**  **·**  **·**   ***' '''·'''  '''·'''  ''''
</div>
</div>
</div>
<div style="text-align: right;">
<div style="font-variant: small-caps; font-weight: bold; font-size: 2em;">
Salamat Datang di <span style="color:#595959;">WIKI</span><span style="color:#8c8c8c;">PIDIA</span>
</div>
<div style="margin-top: -1em; font-variant: small-caps;">
دامني سوده أدا [[:Statistik|***']] توليسان/أرتيكل ببهاس بنجر


,   ,  (UTC)




 

__NOTOC__ __NOEDITSECTION__
Panai wan kukulak

**Panai wan kukulak** yaitu pakakas padu nang dipakai gasan malanikakan wan manggiling campuran bahan padat.

## Ngaran lainnya
Amun dalam basa Inggris, panai wan kukulak disambat jua lawan *mortar and pestle.* Amunnya dalam basa Sunda, panai wan kakulik disambat jua *coét* atawa *cowét* lawan *mutu.* Amunnya dalam basa Jawa iya *cowek* atawa *coek* lawan *muthu, uleg-uleg* atau *ulegan*.

## Kagunaan
Di Indunisia, panai wan kukulak ialah banda nang tapakai banar dalam bamasak. Cuntuhnya gasan malanikakan wan malingisakan bumbu masak, wan gasan maulah masakan khusus, nangkaya sambal *ulek* atawa sambal acani, mahalusakan wan manyampur bumbu gadu-gadu, wan wadah ayam ''penyet'' atawa iga *penyet*.

## Sajarah
Panai wan kukulak panuhanya sudah dipakai manusia matan 35,000 tahun SM. Banda ngini adalah salah sabuting banda tuha nang dipakai manusia matan zaman batu. *Beberapa* tamuan arkiulugi manunjukakan banda batu nang dipakai gasan manumbuk. 

Banda lain nang mahirip panai wan kulikan, atawa nang baisi prinsip nang sama, adalah lasung atawa lumpang wan alu. Tagal lasung wan alu baukuran ganal, biasanya mamanjang, wan dipakai gasan manumbuk padi.

## Jujuhutan